**דוד קרִיבוּשֵי** (נולד ב-1 ביולי 1944) הוא מלחין, מנצח ומעבד מוזיקלי ישראלי, מהבולטים בתחום המוזיקה הקלה ומוזיקת הג'אז בישראל.

ביוגרפיה
--------

קריבושי נולד בתל אביב, ובגיל 7 החל ללמוד נגינה בפסנתר. ב-1962 התגייס לצבא ושרת בתזמורת חיל האוויר תחת פיקודו של אריך טייך.

ב-1965 החל לעבוד עם אריק איינשטיין, שהיה זמר בראשית דרכו, במסגרת הרכב מוזיקלי שנקרא "אריק והאיינשטיינים". קריבושי ניגן על אורגן הלחין ועיבד את השירים במקצבים חדשניים לתקופה ההיא. כן השתתף ב-1966 בתקליט דואט של איינשטיין עם יפה ירקוני, "ליל סתיו", כמעבד וקלידן, ובמופע משותף עם שייקה אופיר "ערב של שושנים". ב-1967 התפרסם שיר שהלחין בשם "בתי את בוכה או צוחקת", שהיה לאחד מהלהיטים שביטאו את הניצחון במלחמת ששת הימים. עוד באותה שנה עיבד וניצח על נגינת התזמורת בהקלטות אלבומו השני של אריק לביא "לצה"ל באהבה", וכן הלחין את המוזיקה לסרט הישראלי "השכונה שלנו" בבימויו של אורי זוהר.

בשנת 1968 הלחין קריבושי את הפסקול לסרטו של דוד גרינברג "איריס". כמו כן הלחין בשיתוף עם נחום היימן את המוזיקה לסרט "התרנגול" בכיכובו של חיים טופול. עוד באותה שנה הפיק מוזיקלית תקליטון ובו 4 שירים לששי קשת, והלחין בו את השיר "מחר יבוא הסתיו".

ב-1968 נסע לארצות הברית ולמד באוניברסיטת קליפורניה בלוס אנג'לס (UCLA) במשך שנתיים. כאשר שב לישראל בשנת 1970 היה למנהל המוזיקלי של המחזמר "דודו השמן", ושימש כמעבד המוזיקלי העיקרי באלבום הבכורה של שלמה ארצי, "שלמה ארצי". באותה שנה זכה השיר "אני חולם על נעמי" שהלחין ועיבד למילים של תרצה אתר בביצוע הצמד חדווה ודוד במקום הראשון בפסטיבל ימאהה בטוקיו. השיר שהתפרסם כלהיט ענק בישראל ובעולם היה הראשון שייצג את ישראל וזכה בפסטיבל יוקרתי בחו"ל ונמכר בכ-3,000,000 עותקים. השיר זכה להרבה גרסאות בארצות שונות. כעבור שנה שב לפסטיבל טוקיו עם הזמרת גלי עטרי בשיר "יש לך שמש", שהלחין יחד עם מוטי המר.

ב-1971 ניגן בפסנתר והשתתף בעיבודי מיתרים לשירי האלבום "בדשא אצל אביגדור". עוד באותה שנה הלחין ועיבד את "לא יודעים" לאלבום הבכורה של אושיק לוי "קצת שקט", הלחין (עם מוטי המר) ועיבד את השיר הראשון של גלי עטרי "יש לך שמש", הלחין לעדנה גורן את "כל מה שהיא רוצה", הלחין ועיבד את פסקול הסרט "חצי חצי" של בועז דוידזון, ועיבד 2 שירים לפסטיבל הזמר והפזמון תשל"א: "לא נדע הלילה" בביצוע "הדודאים" (שהגיע למקום ה-3 בתחרות), ו"כשאהיה זקן" בביצוע שולה חן ובני אמדורסקי. לאחר כך נסע שוב לארצות הברית ועבד שם כמנהל מוזיקלי של הצגה בבימוי יונתן כרמון, "To Live Another Summer" שעלתה על במות ברודוויי. הוא התגורר שם שמונה שנים ופעל כמנהל המוזיקלי של הצגות בברודוויי. ב-1978 שב לישראל, והחל לשתף פעולה עם יוסי בנאי מאז ובמשך 15 שנים בהפסקות שנקטעו לעבודות מוזיקליות אחרות שלו. בהצגה "אני וסימון ומואיז הקטן" שימש מנהל מוזיקלי ואף הלחין בה שני שירים, ולאחר מכן יצרו שניהם מופע מוזיקלי בשם "כמו ציפורים" אשר היה מבוסס על חיי הצוענים. בשנים הבאות עבד עם בנאי בהצגה "שיכור ולא מיין" כמעבד ומלחין.

ב-1980 עיבד את "אתמול היית שונה" לשימי תבורי, שהשתתף בפסטיבל הזמר והפזמון תש"ם, והגיע למקום השלישי בתחרות. עוד באותה שנה עיבד את השיר "כבר כמעט" לאלבום הבכורה של אריק סיני, את השיר "דופק בדלת" לאלבומו של מיסטר הרי "אל תשכחי אותנו", ועיבד תזמור לכלי נשיפה בשיר "עכשיו הכל בסדר" לאלבומה של יהודית רביץ "גלוי ונעלם".

ב-1981 עיבד את שירי אלבומו של אבנר גדסי - "מנגן ושר" (מלבד שיר הנושא), בו בלט השיר "שרונה". עוד באותה שנה הפיק מוזיקלית כמחצית משירי אלבומו של שימי תבורי "צעד חמישי", בו בלטו עיבודיו ל"תני לי את הלב" ו"ברכנו".

לקדם אירוויזיון של שנת 1983 הלחין ועיבד קריבושי את השיר "מדונה" ללהקת "בננה". השיר הגיע למקום הרביעי בתחרות.

עוד ב-1983 הקים את תזמורת הטיילת של תל אביב עליה ניצח במשך כ-15 שנים, הוא הופיע עם התזמורת בקביעות בימי שישי בתוכניות אירוח כגון שעה טובה, ממני מני, סיבה למסיבה, בשידור חי עם דן שילון ועוד, ובמקביל המשיך לעבוד עם מיטב הזמרים של שנות ה-80.

בתחילת 1985 התפרסם להיט פארודי שהלחין ועיבד למילים של אלון אבידר בשם "מריומה יומה". השיר בביצוע חנה לסלאו וג'קי מקייטן, הוקלט במסגרת תוכנית הטלוויזיה "סיבה למסיבה". השיר זכה להצלחה רבה, ודורג במקום ה-9 במצעד הפזמונים השנתי תשמ"ה (1985) של רשת ג'.

עוד ב-1985 ניצח על פרויקט מיוחד שהופק בסגנון שירי הצדקה שפורסמו באותה תקופה, בו נאספו מיטב האמנים הישראליים ושרו את השיר שהלחין ועיבד - "עם אחד שיר אחד", שהכנסותיו הוקדשו לילד הנכה. בהקלטה השתתפו 58 זמרים והפקתו ארכה כחצי שנה.

החל משנת 1985 ובמשך 25 שנה עסק דוד קריבושי בגילוי וטיפוח כישרונות צעירים. בשיתוף משרד החינוך והתרבות ומעריב לנוער, דוד קריבושי שם לעצמו מטרה לעודד את היצירה המקומית, ובמסגרת תחרות "כוכב נולד" ו"קולות וצלילים", היה אחראי לגילוי כישרונות כמו נינט טייב, עברי לידר, מאיה בוסקילה, לירון לב ועוד רבים. רוב המיונים והמבחנים נערכו בישובי הפריפריה על מנת לתת אפשרות לאותם זמרים ולהקות אשר לא היה באפשרותם להגיע למרכז להופיע בסביבות מגוריהם.

בנוסף לאלה, הקים דוד קריבושי את התזמורת הסימפונית בת ים וניצח עליה במשך חמש שנים. כמו כן ניצח קריבושי על תזמורות סימפוניות אחרות.

שימש כמנהל המוזיקלי של דודו פישר במשך 12 שנים, הלחין ג'ינגלים, שימש כמנהל מוזיקלי של השירוויזיון, ניהל את המרכז העירוני למוזיקה ברמת גן, הלחין ועיבד להיטים לזמרים ולהקות במשך 30 שנה, וביניהם: יוסי בנאי, הגשש החיוור, אריק לביא, יהורם גאון, יפה ירקוני, שושנה דמארי, גלי עטרי, יורם ארבל, רותי נבון, עדנה גורן, אושיק לוי ועוד רבים.

ב-2006 זכה בתואר מלחין השנה בתיאטרון במסגרת חלוקת "פרס התיאטרון" של התיאטראות בישראל. הפרס ניתן לו על המוזיקה להצגה ביידיש "החזן מווילנה".

החל מ-2012 מופיע קריבושי עם ״החברים של קריבו״ במופע מחווה לשלישיות הגדולות של הזמר הישראלי. בשלישייה חברים אורי בנאי, ניקי גולדשטיין ואילן לייבוביץ'. כמו כן הקים קריבושי שלישיית בנות ששרה את להיטי פסטיבלי הזמר הישראלי. בשלישייה חברות אתי קסטרו, בטי פבלו ושרונה נסטוביץ'.

החל מ-2015 מפיק ומופיע במופע המבוסס על שיריהם של בילי ג'ואל ואלטון ג'ון, בהשתתפות (זמרים מתחלפים) לירון לב, עדי כהן, אילן לייבוביץ', הילה בן דוד ויאיר ביטון.

דיסקוגרפיה - אלבומים עם עיבודים / לחנים שלו
-------------------------------------------

* חדוה ודוד - אהובך יצא לקרב, פגישה מקרית - 1965
* ישראל יצחקי - זרים בלילה - 1965
* אריק איינשטיין ויפה ירקוני - ליל סתיו - 1966
* אריק איינשטיין והאינשטיינים - 1966
* חדוה עמרני - חדוה - 1966
* צמד דרום - 1966
* אילן ואילנית - מגישים 4 שירים חדשים להנאתכם -1967
* אלכסנדרה - אלכסנדרה - 1967
* אלכסנדרה ועודד - 1967
* אסנת פז - אהבה בצלילים ובקצב - 1967
* אריק לביא - מצה''ל באהבה - 1967
* אריק לביא - שר לאוגדת הפלדה - 1967
* גאולה גיל - פורטונה - 1967
* דבורה דותן ועליזה רוזן - האם את בוכה או צוחקת - 1967
* דוד עשת - ירושלים של זהב - 1967
* דליה עמיהוד - דליה עמיהוד - 1967
* חדוה ודוד ולרי אדלר - 1967
* יהורם גאון - ירושלים של ברזל - 1967
* יואל דן ושלישייתו - שארם א שייך - 1967
* יעקב בודו - הגרמופון - 1967
* ירושלים של זהב - שירי מלחמת ששת הימים - באנגלית - 1967
* מאיר אריאל - ירושלים של ברזל - 1967
* עדנה גורן - ירושלים של זהב - 1967
* דוד עשת - ירושלים של זהב - שירי מלחמת 6 הימים באנגלית - 1968
* בני אמדורסקי ורבקה מיכאלי - גבר ואשה - 1968
* איריס - פסקול מקורי - 1968
* אילן ואילנית - יחד לתמיד - 1968
* אסנת פז - בשירי ילדים - 1968
* אבי טולדנו - שירי ישראל בצרפתית - 1968
* אבי טולדנו עם דוד קריבושי ותזמורתו - 1968
* עדנה גורן - כי מדברות עיניך - 1968
* עשור לדודאים בהיכל התרבות - 1968
* רבקה מיכאלי - כאן - 1968
* רן אלירן ותזמורת הד ארצי - 1968
* ששי קשת - בליווי דוד קריבושי ותזמורתו - 1969
* גלגולו של ניגון - 1970
* שושיק שני - שירים שענת אוהבת - 1970
* שלמה ארצי - התקליט הראשון - 1970
* דודו השמן - מחזמר מהווי הנוער - 1971
* אבי טולדנו - זמר רחוב - 1971
* אירמה לה דוס מיפו - 1971
* אריק איינשטיין - בדשא אצל אביגדור - 1971
* דני גרנות - קרן אור - 1971
* חצי חצי - הפסקול המקורי של הסרט - 1971
* נעמי שמר שרה נעמי שמר - 1971
* רבקה זוהר - סבתא רבקה - 1971
* חדוה ודוד - קח אותי למעלה - 1972
* רן אלירן - תן לשיר - 1973
* אריק לביא - כוכבי ישראל - 1976
* רון בר נוף - עמוק הים - 1977
* שירוויזיון לילדים מס' 1 - 1979
* שירוויזיון לילדים מס' 2 - 1980
* שלוש ארבע חמש וחצי - 1981
* אבנר גדסי - מנגן ושר - 1981
* יוסי בנאי - אני וסימון ומואיז הקטן - חלק א - 1981
* יוסי בנאי - אני וסימון ומואיז הקטן - חלק ב - 1981
* שימי תבורי - צעד חמישי -1981
* שירוויזיון לילדים מס' 3 - 1981
* אנ'לא מפחד מהגן - 1982
* אנ'לא מפחד מכיתה א' - 1982
* דורית ראובני - צעדים ומיתרים - 1982
* כמו ציפורים - מחזה מוזיקלי - 1982
* שירוויזיון לילדים מס' 4 - 1982
* שלוש ארבע חמש וחצי - שירים לחגים - 1983
* חנה לסלאו - מריומה יומה - 1985
* מגפיים - מגף אחד חלוץ - 1985
* עם אחד שיר אחד - 1985
* דודו פישר - מדרגות לרקיע - 1990
* הערב מחזמר - תיאטרון הקאמרי - 1991
* דודו פישר - משירי משפחת מלבסקי - 1993
* קריזה - קריזה - 1993
* זר של נרקיסים - שירי אפי נצר - 1995
* דודו פישר - המיטב - 1996
* זורבה היווני - מחזמר - 1996
* קולות וכלי זמר - תחרות זמר ארצית לנוער - 1996
* קולות וצלילים - תחרות זמר ארצית לנוער - 1999
* טברנה באופקים - מופע - 2001
* מרום גליל - בריח מנטה - 2001
* אלברטו מרציאנו - החיים - 2012

דיסקוגרפיה - אלבומים תוצרת חוץ עם עיבודים / לחנים שלו
-----------------------------------------------------

* Hedva & David - Ani Holem Al Naomi - 1970
* Gali Atari - Machikirenai Kibun, All Free - 1971
* Original Broadway Cast - To Live Another Summer - 1971
* Roger Shriver - 1972
* Linda Gerard - Clown Town, How Did He Look - 1975
* Roberta Peters - Raisins And Almonds - 1975
* Ruthi Navon - One Little Hour - 1975
* Hedva & David - Naomi No Yume - 1977

קישורים חיצוניים
----------------

ויקישיתוף מדיה וקבצים בנושא **דוד קריבושי** בוויקישיתוף
* אתר האינטרנט הרשמי של דוד קריבושי
* דוד קריבושי, סרטונים בערוץ היוטיוב

* דוד קריבושי, במסד הנתונים הקולנועיים IMDb (באנגלית)

* דוד קריבושי, באתר "אידיבי", מאגר הידע העברי לקולנוע ישראלי ועולמי

* דוד קריבושי, באתר ספר הקולנוע הישראלי

* דוד קריבושי, באתר שירונט

* דוד קריבושי, באתר MusicBrainz (באנגלית)

* דוד קריבושי, דף שער בספרייה הלאומית

* דוד קריבושי, באתר MOOMA (בארכיון האינטרנט)
* סרטונים דוד קריבושי, הפרויקט של מפעל הפיס לתיעוד יוצרים במוזיקה הישראלית עם יואב קוטנר, דצמבר 2016
* יעקב בר-און, ‏דוד קריבושי: "הרעש סביבנו היה כמו ההערצה לביטלס בחו"ל", באתר מעריב אונליין, 28 בפברואר 2018
* דוד קריבושי באסופת "מלחיני משוררים ישראלים" בעריכת דודו אלהרר, האתר של נילי דגן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299302505171
* ISNI: 0000 0000 6936 4145
* MusicBrainz: 36a6f00f-9759-4848-adb7-380de0151fb2
* VIAF: 97394318
* WorldCat: viaf-97394318

 |